English: I thank the Member for the questions that were tied to that contribution. Could I just explain first, in terms of the policy in terms of supporting another referendum, that it wasn't the electoral results? They weren't the only factor in that. The First Minister, here in the Chamber, about 10 days before the election, mentioned that the time was approaching to look at the question of another referendum. The discussions between the front benches were going on at that point, and it became clear by mid May that that wasn't going to bear fruit, and that was a very important factor, because that was the most likely process that was going to lead to an agreement on a soft Brexit. Then, the morning after the election, before the results came out, Theresa May, of course, decided that she was going to resign as Prime Minister. Although it had been difficult to come to an agreement with Theresa May on the kind of Brexit we've been calling for here, it would be much more difficult to do that with any of the people who might succeed her. It was, obviously, in the wake of those factors together that the question of having an agreement on the kind of Brexit that has been described in 'Securing Wales' Future' - that the question of securing that came to the end of the road. Following that, given that this Senedd had decided - also, the Member's party, as well - and supported on several occasions motions that put a referendum as one option, it was important that we recognised that policy and the pressure of that policy in calling for a referendum. Of course, we've been clear that we would campaign to remain in the European Union, as we did last time, and we're willing to do that with other parties, to answer her question, to ensure that result, if there is another opportunity to do that. Can I just make one point about this question of Plaid Cymru's commitment to a referendum? It's not true to say that this was a very early decision. In my mind, this happened when the leadership swapped from Leanne Wood to Adam Price. It's fair enough to say that it happened, but I don't think that that was an early decision that was made. Our parties worked for a significant period after 'Securing Wales' Future' to try and realise the principles, as she recognised, that Steffan Lewis did so much to co-operate with the Welsh Government to describe. In terms of the process of organising a referendum, on the whole, as the Member will know, the responsibility lies with the Westminster Government for that. In recent weeks I, and the First Minister also, have continued to push for that. I did that in mid April with David Lidington, and in May, and also with Stephen Barclay when he came here to Cardiff. Various steps in the necessary legislation need to be taken before these measures are taken. In terms of our work here in Wales, the First Minister has written to the Permanent Secretary to ask her to ensure that appropriate steps are taken to allow us here to be ready for that. The kind of steps tied in with that are dealing with the registration officers at a local level and considering whether we need different guidance for the administration of Governments during the referendum period. So, those specific steps are being taken. She asked me what the opportunity was to persuade the Labour Party centrally on this. Well, we've been arguing consistently about what we think is in the best interests of Wales and the kind of Brexit that we thought we could achieve. It's obvious now that there's no hope of achieving that, and it's obvious as well that the First Minister has been arguing the case for a referendum with the central Labour Party. But can I be clear? What I'm accountable for here is the way of thinking of Welsh Labour and the Welsh Government on these issues. At the end of the day, as has been made clear since last week, when we feel that we need to do something different, but in the interests of Wales, we're going to do that, and we're clear in our opinion that we need a referendum here to resolve the situation we're in at present. And just to clear up this question on state aid, the Member is clear, I think, that she wants to have a close relationship with the single market, but in order to ensure that, I say that we need to have the same state aid arrangements. We need a consistent floor for these across the markets that we want to export into and trade with, and that's the principle that was being shared with the UK Government. I think that that principle is shared also by Plaid Cymru. It's clear to me that there is more flexibility in the state aid rules than it appears the Government has taken into consideration so far, and so in the future I hope that there will be more consideration of these issues. But the principle that we're committed to here, and I think her party is as well, is that we need a level playing field for these issues for the European markets that we would wish to be able to trade with in the future.
Welsh: Rwy'n diolch i'r Aelod am y sawl cwestiwn sydd wedi bod ynghlwm wrth y cyfraniad hwnnw. A gaf i esbonio yn gyntaf, felly, o ran y polisi o blaid refferendwm, mai nid y canlyniadau etholiadol oedd yr unig ffactor yn hyn o beth, wrth gwrs? Gwnaeth y Prif Weinidog, yma yn y Siambr, ryw 10 diwrnod neu wythnos cyn yr etholiad, sôn bod yr amser yn dod yn fuan i edrych ar y cwestiwn o refferendwm arall. Roedd y trafodaethau rhwng y meinciau blaen yn mynd rhagddyn nhw ar hynny o bryd, a daeth yn eglur erbyn canol mis Mai, wrth gwrs, fod y rheini ddim yn mynd i ddwyn ffrwyth - roedd hynny'n ffactor pwysig iawn oherwydd dyna'r broses fwyaf tebygol o arwain at ryw fath o gytundeb tuag at Brexit meddal. Wedyn, y bore ar ôl yr etholiad, cyn bod y canlyniadau yn dod allan, gwnaeth Theresa May, wrth gwrs, benderfynu ei bod hi'n mynd i ymddiswyddo fel Prif Weinidog. Wel, er mor anodd yr oedd e wedi bod i geisio dod i gytundeb â Theresa May fel Prif Weinidog ar y math o Brexit yr ŷm ni wedi bod yn galw amdano fe fan hyn, byddai'n llawer anoddach gwneud hynny gydag unrhyw un o'r bobl fyddai'n dod ar ei hôl hi, felly roedd yn hollol amlwg, yn sgil y ffactorau hynny gyda'i gilydd, fod y cwestiwn o sicrhau cytundeb i fersiwn o Brexit sy'n cael ei disgrifio yn 'Diogelu Dyfodol Cymru' - bod y cwestiwn o sicrhau hynny bellach wedi dod i ben y daith. Felly, yn sgil hynny, gan fod y Senedd hon ei hun wedi penderfynu - a phlaid yr Aelod hefyd - wedi cefnogi ar fwy nag achlysur cynigion a oedd yn rhoi refferendwm fel un opsiwn, roedd hi'n bwysig, wedyn, ein bod ni'n cydnabod pwysau'r polisi hwnnw a galw am refferendwm. Rŷm ni wedi bod yn glir, wrth gwrs, ers y cychwyn cyntaf y byddem ni'n ymgyrchu i aros yn yr Undeb Ewropeaidd, fel y gwnaethon ni y tro diwethaf, a'n bod ni'n barod i wneud hynny gyda phleidiau eraill, i ateb ei chwestiwn hi, i sicrhau'r canlyniad hwnnw os daw cyfle eto i wneud hynny. A gaf i jest wneud un pwynt am y cwestiwn yma o ymroddiad Plaid Cymru i refferendwm? Dyw e ddim yn wir i ddweud bod hyn wedi bod yn benderfyniad cynnar iawn. Digwyddodd hyn, yn fy nghof i, pan newidiwyd yr arweinyddiaeth o Leanne Wood i Adam Price. Mae'n beth perffaith deg i ddigwydd yn sgil hynny, ond dwi ddim yn credu mai dadansoddiad cynnar iawn oedd hyn - bod 'Diogelu Dyfodol Cymru' ddim yn mynd i ddod i law. Fe wnaeth ein dwy blaid ni gydweithio am gyfnod sylweddol wedi hynny i geisio gwireddu egwyddorion, fel y gwnaeth hi gydnabod, y gwnaeth Steffan Lewis gymaint i gydweithio gyda Llywodraeth Cymru i'w disgrifio. O ran y broses, felly, o fynd ati i drefnu refferendwm, ar y cyfan, fel bydd yr Aelod yn gwybod, gyda Llywodraeth San Steffan mae'r cyfrifoldeb i ddodi'r etholiadau hynny ar y ffordd. Rwyf fi, yn yr wythnosau diwethaf, ac mae'r Prif Weinidog hefyd, wedi parhau i wthio hynny. Fe wnes i hynny yng nghanol mis Ebrill gyda David Lidington, ganol mis Mai gydag e, ac wedyn eto ddiwedd mis diwethaf gyda Stephen Barclay pan ddaeth e yma i Gaerdydd. Mae amryw o gamau yn y ddeddfwriaeth berthnasol sydd angen eu cymryd cyn bod y mesurau yma'n gallu cael eu cymryd. O ran ein gwaith ni yma yng Nghymru, mae'r Prif Weinidog ers amser wedi ysgrifennu at yr Ysgrifennydd Parhaol i ofyn iddi hi sicrhau bod camau priodol yn cael eu cymryd i alluogi ni yma i fod yn barod ar gyfer hynny. Y math o gamau sydd ynghlwm yn hynny yw delio gyda'r registration officers ar lefel leol, a chysidro p'un a oes angen canllawiau gwahanol ar gyfer gweinyddiaeth Llywodraeth yn ystod y cyfnod refferendwm. Felly, mae'r camau penodol hynny yn mynd rhagddyn nhw. Fe wnaeth hi ofyn i fi beth oedd y cyfle i gael perswâd ar y Blaid Lafur yn ganolog. Wrth gwrs, rŷm ni wedi bod yn gyson yn dadlau yn ein plaid ni beth rŷm ni'n credu sy'n fuddiannau gorau Cymru, y math o Brexit roeddem ni'n credu efallai fyddai gobaith ei gael, ac mae'n amlwg nawr bod yna ddim gobaith cael hynny. Ac mae'r Prif Weinidog yma hefyd wedi bod yn dadlau'r achos dros refferendwm gyda'r Blaid Lafur yn ganolog. Ond gaf fi fod yn berffaith glir? Fy mwriad i a'r peth rydw i yn atebol yma amdano yn sefyll yma heddiw, a'r Gweinidogion eraill, yw beth yw barn Llafur Cymru a Llywodraeth Cymru ar y materion hyn. Ar ddiwedd y dydd, fel sydd wedi dod yn glir yn ystod yr wythnos diwethaf, pan rŷm ni'n credu bod angen gwneud rhywbeth sydd yn wahanol ond ym muddiannau Cymru, rŷm ni'n mynd i wneud hynny. Ac felly, rŷm ni'n glir yn ein barn bod angen refferendwm arnom ni yma i ateb y sefyllfa rŷm ni ynddi ar hyn o bryd. Jest i glirio'r cwestiwn yma ar gyfer state aid, mae'r Aelod yn glir, rwy'n credu, ei bod hi eisiau cael perthynas agos gyda'r farchnad sengl. Er mwyn sicrhau hynny, rwy'n dweud bod angen cael yr un trefniadau state aid. Mae'n rhaid cael llawr cyson ar gyfer y pethau yma ar draws marchnadoedd rŷm ni eisiau gwerthu i mewn iddyn nhw a masnachu gyda nhw, a dyna oedd yr egwyddor sydd wedi cael ei rhannu gyda Llywodraeth y Deyrnas Unedig. Rwy'n credu bod yr egwyddor honno yn cael ei rhannu hefyd gan Blaid Cymru. Mae'n berffaith glir bod mwy o hyblygrwydd mewn materion state aid na sydd yn ymddangos bod y Llywodraeth wedi eu cymryd i ystyriaeth hyd yn hyn, ac felly yn y dyfodol gobeithio bydd mwy o ystyriaeth o'r mathau yna o bethau yn digwydd. Ond yr egwyddor rŷm ni'n ymroi iddi fan hyn, ac rwy'n credu bod ei phlaid hi hefyd yn ymroi iddi, yw bod angen level playing field ar gyfer y mathau yma o bethau ar gyfer y marchnadoedd Ewropeaidd y byddem ni'n bwriadu ac yn dymuno gallu masnachu gyda nhw ymhell i mewn i'r dyfodol.